**DJEČJI VRTIĆ SUNCOKRET SVETI ĐURĐ**

**ULICA LJUDEVITA GAJA 2A**

**42233 SVETI ĐURĐ**

KLASA: 112-02/21-01/1

URBROJ: 2186-21-01-21-1

Sveti Đurđ, 7. siječnja 2021.

Na temelju čl. 26. Zakona o predškolskom odgoju i obrazovanju (N.N. 10/97., 107/07., 94/13. i 98/19.) i čl. 42. Statuta Dječjeg vrtića Suncokret Sveti Đurđ, Upravno vijeće Dječjeg vrtića Suncokret Sveti Đurđ na svojoj 07. sjednici održanoj dana 7. siječnja 2021. godine, raspisuje

**JAVNI NATJEČAJ**

**za popunu radnog mjesta**

**ODGOJITELJ/ICA DJEČJEG VRTIĆA SUNCOKRET SVETI ĐURĐ**

1. **ODGOJITELJ/ICA – određeno vrijeme**

1 izvršitelj/ica – na određeno vrijeme s punim radnim vremenom.

**Uvjeti za radno mjesto:**

* završen diplomski sveučilišni ili diplomski specijalistički studij za odgojitelja predškolske djece - magistar ranog i predškolskog odgoja ili specijalist - odgojitelj predškolske djece
* završen preddiplomski sveučilišni studij ili stručni studij za odgojitelja predškolske djece - stručni prvostupnik predškolskog odgoja, odnosno studij za odgojitelja predškolske djece - odgojitelj predškolske djece, nastavnik predškolskog odgoja
* probni rad 1 mjesec

**UVJETI:** Prema Zakonu o predškolskom odgoju i obrazovanju (N.N. 10/97., 107/07., 94/13. i 98/19.), Pravilniku o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (N.N. 133/97.) i Pravilnika o unutarnjem ustrojstvu i načinu rada Dječjeg vrtića Suncokret Sveti Đurđ.

Prijava na javni natječaj se može podnijeti na obrascu kojeg kandidati mogu preuzeti na web stanici Općine Sveti Đurđ https://www.sveti-djurdj.hr/ ili neposredno u Jedinstvenom upravnom odjelu Općine Sveti Đurđ, Sveti Đurđ, Ulica braće Radić 1 ili u Dječjem vrtiću Suncokret Sveti Đurđ, Ljudevita Gaja 2a.

**Kandidati/kinje uz prijavu na natječaj prilažu (preslika):**

* Vlastoručno potpisan životopis,
* Dokaz o stečenoj stručnoj spremi (diploma),
* Preslika osobne iskaznice,
* Dokaz o hrvatskom državljanstvu (domovnica),
* Dokaz o nepostojanju zapreka za zasnivanje radnog odnosa sukladno čl. 25. Zakona o predškolskom odgoju i obrazovanju (ne starije od 30 dana):

a) uvjerenje nadležnog suda da se protiv kandidata/kinje ne vodi kazneni postupak (čl.

25. st. 2.),

b) uvjerenje nadležnog prekršajnog suda da se protiv kandidata/kinje ne vodi prekršajni postupak (čl. 25. st. 4.)

* Dokaz o radnom iskustvu: elektronički zapis o radno pravnom statusu iz evidencije HZMO-a, ne stariji od mjesec dana,
* dokazi o ostvarivanju prava na dodatne bodove u postupku vrednovanja kandidata/kinja, a sukladno članku 10. Pravilnika (nije obvezujuće za kandidata/kinju ako ne ispunjava uvjete na dodatno bodovanje).

Rok za podnošenje prijava je 8 dana od dana objavljivanja natječaja.

Prijave na natječaj s obveznom dokumentacijom dostavljaju se u preslici na adresu Dječji vrtić Sveti Đurđ, Ljudevita Gaja 2a, 42233 Sveti Đurđ – s naznakom “Za natječaj ODGOJITELJ/ICA - DV Suncokret Sveti Đurđ”.

Kandidati/kinje koji/e ostvaruju pravo prednosti pri zapošljavanju prema posebnim propisima dužni/e su u prijavi na natječaj pozvati se na to pravo i imaju prednost u odnosu na ostale kandidate/kinje samo pod jednakim uvjetima. Da bi ostvarili pravo prednosti pri zapošljavanju, kandidati/kinje koji/e ispunjavaju uvjete za ostvarivanje tog prava, dužni/e su uz prijavu na natječaj priložiti svu propisanu dokumentaciju prema posebnom zakonu.

Kandidati koji pravo prednosti pri zapošljavanju ostvaruju prema odredbama Zakona o hrvatskim braniteljima iz Domovinskog rata i članovima njihovih obitelji (N.N. 121/17.) dužni su uz prijavu na natječaj dostaviti dokaze iz čl. 102. Zakona o hrvatskim braniteljima iz Domovinskog rata i članovima njihovih obitelji (N.N. 121/17.) koji se mogu pronaći na internetskim stranicama Ministarstva hrvatskih branitelja <https://branitelji.gov.hr/zaposljavanje-843/843>.

Postupak vrednovanja kandidata/kinja prijavljenih na javni natječaj provesti će se sukladno odredbama Pravilnika o postupku zapošljavanja i vrednovanju kandidata/kinja za zapošljavanje u dječjem vrtiću Suncokret Sveti Đurđ, koji je objavljen na web stranici Općine Sveti Đurđ.

Postupku vrednovanja (testiranja) mogu pristupiti samo kandidati/kinje koji/e su podnijeli uredne i pravodobne prijave te ispunjavaju uvjete iz natječaja. Urednom prijavom smatra se prijava koja sadrži sve podatke i priloge navedene u natječaju. Nepravodobne i nepotpune prijave neće se razmatrati. Popis kandidata/kinja koji/e ispune natječajne uvjete, te podnesu potpunu i pravovremenu prijavu, poziv im na vrednovanje (testiranje) objaviti će se na web stanici Općine Sveti Đurđ, https://www.sveti-djurdj.hr/. Za kandidate/kinje koji/e ne pristupe vrednovanju, smatrat će se da su povukli/e svoju prijavu na natječaj te su odustali/e od daljnjeg sudjelovanja u natječajnom postupku.

Postupak vrednovanja kandidata/kinja za popunjavanje radnih mjesta odgojitelja i stručnih suradnika sukladno članku 7. Pravilnika sastoji se od:

- testiranja kandidata/kinja putem usmenog intervjua kandidata/kinja i

- bodovanja kvalifikacija, znanja i dodatnih edukacija koje je kandidat/kinja stekao/la i dokazuje ih ispravom (svjedodžbom, diplomom ili potvrdom ustanove ili institucije koja je provodila obrazovanje na koje se kandidat/kinja poziva), po sljedećim kriterijima:

a) radno iskustvo u traženoj struci – više od 5 godina – 2 boda,

– manje od 5 godina – 1 bod

b) razina stručne spreme – visoka stručna sprema – 2 boda,

– viša stručna sprema - 1 bod,

– srednja stručna sprema – 0,50 boda (ako je primjenjivo).

c) dodatna edukacija iz okvira poslova radnog mjesta – uvećanje za 0,50 boda – najviše

do 2 boda.

Kandidat/kinja je u prijavi na javni natječaj dužan/a dokazati razinu stručnog znanja prilaganjem svjedodžbe o završenoj razini obrazovanja kao i posjedovanje dodatnih edukacija prilaganjem službenih svjedodžba, certifikata, diploma ili potvrda o završenim edukacijama. U slučaju da kandidat/kinja uz prijavu na javni natječaj ne priloži prethodnu navedenu dokumentaciju, neće ostvariti pravo na dodatno bodovanje.

Odluku o zasnivanju radnog odnosa donosi Upravno vijeće Vrtića na prijedlog ravnateljice.

Prijavom na natječaj kandidati/kinje su izričito suglasni/e da Dječji vrtić Suncokret Sveti Đurđ može prikupljati, koristiti i dalje obrađivati podatke u svrhu provedbe natječajnog postupka sukladno odredbama Opće uredbe o zaštiti podataka i Zakona o provedbi Opće uredbe o zaštiti podataka (NN 42/18).

VRŠITELJICA DUŽNOSTI

PREDSJEDNIKA UPRAVNOG VIJEĆA

Sonja Stančin Novak